Πανελλήνιο πρωτάθλημα ποδοσφαίρου ανδρών 1934-1935

Στο **Πανελλήνιο πρωτάθλημα 1934-35** μετείχαν δέκα (10) ομάδες χωρισμένες σε δύο ομίλους: Νότου με έξι (6) και Βορρά με τέσσερις (4) με ημερομηνία έναρξης την 23η Μαρτίου 1935. Οι τρεις ιδρυτικές ενώσεις της ΕΠΟ εκπροσωπήθηκαν από τον ίδιο αριθμό συλλόγων με την περασμένη χρονιά (ΕΠΣ Αθηνών 4, ΕΠΣ Πειραιώς 2, ΕΠΣ Μακεδονίας 4) και συγκεκριμένα ακριβώς από τους ίδιους, δεδομένου ότι τα τοπικά πρωταθλήματα διακόπηκαν για εξοικονόμηση χρόνου. Οι αγώνες των δύο ομίλων ολοκληρώθηκαν με πρώτους αντίστοιχα τον **[[Εθνικός Πειραιώς (ποδόσφαιρο)|Εθνικό Πειραιώς]]** και τον **[[Άρης Θεσσαλονίκης (ποδόσφαιρο)|Άρη Θεσσαλονίκης]]**. Όμως, η τελική φάση του πρωταθλήματος δεν πραγματοποιήθηκε και κατά συνέπεια **δεν αναδείχθηκε πρωταθλητής**.

Σύμφωνα με την προκήρυξη της διοργάνωσης, στην τελική φάση προκρίθηκαν οι δύο πρώτοι κάθε ομίλου, δηλαδή οι Εθνικός, Παναθηναϊκός, Άρης και Ηρακλής. Υπήρξε μία καθυστέρηση λόγω αιτήματος του Ολυμπιακού, ο οποίος είχε ισοβαθμίσει με τους δύο πρώτους στο Νότο και ζητούσε, ως κάτοχος του προηγούμενου πρωταθλήματος 1933-34, να μετάσχει και αυτός. Τελικά, το αίτημα απορρίφθηκε και στα μέσα Ιουνίου η Επιτροπή Πρωταθλήματος της ΕΠΟ ανακοίνωσε το πρόγραμμα της τελικής φάσης με έναρξη στις 16/06 και λήξη στις 21/07/1935. Η διεξαγωγή της, όμως, αναβλήθηκε και εν συνεχεία ματαιώθηκε με σκοπό την πληρέστερη προετοιμασία της Εθνικής ομάδας για το 5ο Βαλκανικό Κύπελλο.

## Προκριματική φάση

### Πρωτάθλημα ΕΠΣ Αθηνών

Το πρωτάθλημα ξεκίνησε στις 21 Οκτωβρίου 1934 και ως τις 18 Νοεμβρίου που διακόπηκε είχαν διεξαχθεί μόνο έξι ματς. Η διακοπή των τοπικών πρωταθλημάτων Αθήνας, Πειραιά και Θεσσαλονίκης αποφασίστηκε για να μετάσχει η Εθνική ομάδα στο Βαλκανικό Κύπελλο, του οποίου τη διοργάνωση είχε αναλάβει η ΕΠΟ και διεξήχθη στο Γήπεδο Λεωφόρου Αλεξάνδρας. Έτσι τη σεζόν αυτή δεν είχαμε ούτε πρωταθλητή Αθήνας.

### Πρωτάθλημα ΕΠΣ Πειραιώς

Προγραμματίστηκε με πέντε συλλόγους αλλά διεκόπη μετά τη διεξαγωγή ενός μόνο αγώνα, στις 21/10/1934, στον οποίο ο Εθνικός επικράτησε του Θησέα με 2-0. Άλλοι αγώνες δεν έγιναν, διότι ο Ολυμπιακός και η Άμυνα απείχαν εξαιτίας κάποιας διένεξης με την ΕΠΣΠ. Η Ένωση τιμώρησε τα δύο σωματεία αποκλείοντάς τα από το πρωτάθλημα. Στο πλευρό του Ολυμπιακού τάχθηκαν οι Φίλαθλοι, η Φαληρική και το Μοσχάτο. Οι πέντε αυτοί σύλλογοι ζήτησαν να διαγραφούν από τα μητρώα της Ένωσης Πειραιά. Στο αδιέξοδο έδωσε λύση η απόφαση της ΕΠΟ, η οποία ζήτησε από τις 3 Ενώσεις να διακόψουν τα πρωταθλήματά τους και να ορίσουν κατ' εκτίμηση τις εκπροσώπους τους στο πανελλήνιο πρωτάθλημα. Έτσι η ΕΠΣΠ, όπως και η ΕΠΣΑ, ματαίωσε το πρωτάθλημα Α΄ κατηγορίας και δήλωσε τον Ολυμπιακό και τον Εθνικό στο πανελλήνιο πρωτάθλημα, χωρίς να γίνουν αγώνες. Τα διαγραφέντα σωματεία επανήλθαν στην ΕΠΣΠ στα τέλη Μαρτίου του 1935.

Τα σωματεια των ΕΠΣ Αθήνας και Πειραιά που δεν μετείχαν στην Εθνική κατηγορία, δηλαδή ο Ατρόμητος Αθηνών,ο Αττικός, η Άμυνα, ο Αργοναύτης και ο Θησέα, μετείχαν σε ένα ενιαίο πρωτάθλημα Α΄ κατηγορίας Αθηνών-Πειραιώς που ξεκίνησε στις 19 Μαΐου και σύμφωνα με το πρόγραμμα επρόκειτο να ολοκληρωθεί στις 7 Ιουλίου. Τον άτυπο τίτλο κατέκτησε ο Αττικός.

### Πρωτάθλημα ΕΠΣ Μακεδονίας

Η Ένωση Ποδοσφαιρικών Σωματείων Μακεδονίας όρισε τους Άρη, ΠΑΟΚ, Ηρακλή και Μέγας Αλέξανδρο να αγωνίστουνν απευθείας στο Βόρειο Όμιλο της Εθνικής Κατηγορίας και το πρωτάθλημα Θεσσαλονίκης διεξήχθη χωρις αυτούς.

## Όμιλος Νότου

### Βαθμολογία

 Ο Απόλλων Αθηνών τιμωρήθηκε με την αφαίρεση ενός βαθμού για τον αγώνα με το Παναθηναϊκό.

### Αποτελέσματα

 ακυρώθηκε το αρχικό 2-4 και ο Απόλλωνας τιμωρήθηκε με αφαίρεση ενός βαθμού.

### Σκόρερ

## Όμιλος Βορρά

### Βαθμολογία

 Ο Ηρακλής τιμωρήθηκε με την αφαίρεση ενός βαθμού για τον αγώνα με το ΠΑΟΚ.

### Αποτελέσματα

 ακυρώθηκε το αρχικό 1-0 και ο Ηρακλής τιμωρήθηκε με αφαίρεση ενός βαθμού δεν εμφανίστηκε η ομάδα του Μεγάλου Αλεξάνδρου

### Σκόρερ

## Παραπομπές


## Πηγές
*Ανδρέα Μπόμη, "Γκολ 2000. Ένας αιώνας ποδόσφαιρο", σελ. 233-234.

## Εξωτερικοί σύνδεσμοι
*Στατιστική ποδοσφαίρου.
*"Αθλητική Φωνή", 12/6/1935, ψηφιακή σελ. 274. 

Κατηγορία:Εγχώρια ποδοσφαιρικά πρωταθλήματα 1934-1935
Κατηγορία:Πανελλήνιο πρωτάθλημα ποδοσφαίρου